सरकार ने यूपीआई के जरिए ट्रांजेक्शन करने पर मिलने वाले कैश-बैक को खत्म कर दिया है। डिजिटल इंडिया को आगे बढ़ाने के लिए सरकार ने यूपीआई ट्रांजेक्शन पर कैश बैक की घोषणा की थी। इसमें दुकानदारों को 1000 रुपये तक और कंज्यूमर को 500 रुपये तक का कैश बैक मिलता था। अब सिर्फ भीम ऐप के जरिए ट्रांजैक्शन करने वालों को कैश बैक मिलेगा। अप्रैल में सरकार ने इसे 2019 तक बढ़ाने की घोषणा की थी। लेकिन अब इसे अचानक बंद कर दिया गया है।